钦定古今图书集成/明伦汇编/官常典/第088卷 > 成王千里
## 钦定古今图书集成/明伦汇编/官常典/第088卷 > 成王千里

按《唐书郁林王传》：郁林王恪长子。仁光宅中遇赦还，
适会郁林侯荣以罪斥，故得袭郁林县男，历岳州别
驾，爵郡公。尝使江左，州人遗以金，拒不内。武后遣使
者劳曰：“儿，吾家千里驹。”更名千里。自天授后，宗室贤
者多株翦，唯千里诡躁不情，数进符瑞诸异物得免。
中宗反正，改王成纪，未几进王成。节愍太子诛武三
思，千里与其子天水王禧率数十人斩右延明门以
入。太子败，诛死，籍其家，改氏“蝮。”睿宗立，诏还氏及官
爵。玮蚤卒，中宗追封朗陵王。子祗出继蜀王愔，开元
中以傍继国，改封广汉郡王，迁太仆卿同正员，薨。